Daa’imni akka walabummaa isaa dhabu taasifame kamiyyuu, fedhiiwwan umriin isaa barbaadu tilmaama keessa galchuudhaan, kabajaafi gara-laafina uumama dhala namaaf kennamuu qabuun qabamuutu isarra jiraata. Keessumatti, hidhamtoota biro gaa’ila gahan adda ba’uun daa’imichaaf kan hintolle yoo ta’e malee, da’imni akka walabummaa isaa dhabu taasifame kamiyyuu, hidhamtoota biro gaa’ila gahan akka adda ba’u taasifama. Haalonni addaa yoo qunnaman malees dhaamsa wal jijjiiruufi do’annaadhaan maatii isaa waliin walitti- dhufeenya gochuuf mirgi inni qabu ni eegama.